钦定古今图书集成/明伦汇编/闺媛典/第041卷 > 翠梅
## 钦定古今图书集成/明伦汇编/闺媛典/第041卷 > 翠梅

按《江阴县志》：翠梅陆寡妇，陈氏婢也。不知其姓，常以
布裹头，亦称阿布陈，故诸生陆廷士妻，性严重，翠梅
候颜色惟谨，应对少失节，陈辄手批其颊。至年三十
七，陈孀，翠梅之夫与子谓曰：“吾等安事此茕茕者。”翠
梅弗忍弃其夫，竟弃去。而别有室，翠梅日𢭏衣，取佣
值以养陈。陈好整洁，翠梅为之缝纫浣濯楚楚其身
则肘腋不蔽。翠梅且老，而陈之严遇弗改，然卒无愠
色。垂四十年，陈没，殓葬皆翠梅为之，不三年亦卒。翠
梅曰：“自吾主母没，遂不能𢭏衣。”天之生翠梅也，伊寡
妇之故迹翠梅所为，其愚不可及也。